Ekki lögformleg leið

Í vor gerði ég lista yfir Newspeak valdhafanna, sem snúa öllu á haus. Hafa gert lygina að leiðtoga lífs síns. Síðan komu fleiri nýyrði í sarpinn. Dásamlegust eru orðin um vopnasmygl forstjóra landhelgisgæzlunnar. Það heitir á Newspeak: „Ekki flutt inn með lögformlegum leiðum“. Annað skemmtilegt nýyrði er frá SDG í gær: „Ég hef efnt öll loforð“. En hér er listinn:

„Tafarlaust“ þýðir: kannski einhvern tíma.

„Bein útlending“ þýðir: niðursoðin útsending.

„Ekki einkavæðing“ þýðir: einkavinavæðing.

„Ómöguleiki“ þýðir: óþægindi.

„Óframfylgjanleiki“ þýðir: pirringur.

„Heiðarleiki“ þýðir: svikið kosningaloforð

„Varnagli“ þýðir: svikið kosningaloforð.

„Vanda þarf umræðuna“ þýðir: haltu kjafti.

„Vangaveltur“ þýða fjárlög,

„Kosningaloforð“ þýða vangaveltur.

„Strax“ þýðir: aldrei.

„Auðvelt“ þýðir: óframkvæmanlegt.

„Þjóðarsátt“ þýðir: gerræði ráðherra.

„Friðlýsing“ þýðir: fjölgun virkjanakosta.

„Hagræðing“ þýðir: niðurskurður.

„Samstaða“ þýðir: hlýðni.

„Verður varin“ þýðir: lögð niður.

„Óhefðbundinn“ þýðir: lyginn Frosti.

„Hugsar upphátt“ þýðir: lygin Vigdís.

„Tékki í pósti“ þýðir: nefndir & engar efndir.

„300 milljarðar“ þýðir: reiknivél

„Reiknivél“ þýðir: stærsta upplýsingaverkefni sögunnar

„Vondir vogunarsjóðir borga“ þýðir: þú borgar

„Sýnum pínu mannúð og mildi“ þýðir: spörkum í hælisleitendur

„Það er skylda okkar“ þýðir: við komumst upp með það

„Nú er það svo“ þýðir: ég vildi að það væri svo

„Samkvæmt alþjóðaskuldbindingum“ þýðir: gerræði mitt

„Róttæk rökhyggja“ þýðir: stjórnlaust bull

„Hagsmunaaðilar“ þýðir: almenningur

„Heimsmet“ þýðir: vanefnt kosningaloforð

„Forsendubrestur“ þýðir: ég borga ekki

„Almenn aðgerð“ þýðir: sértæk aðgerð fyrir ríka

„Starfsgetumat“ þýðir: lækkun örorkubóta

„Var í doktorsnámi“ þýðir: náði ekki prófum

„Skipulagshagfræðingur“ þýðir: SDG viðskiptafræðingur

„Rekstrarhagfræðingur“ þýðir: Frosti viðskiptafræðingur

„Ánægð með mótmæli“ þýðir: ekki verður tekið mark á þeim.

„Spilahöll“ þýðir: spilavíti

„Atvinnulífsfélagsfræði“ þýðir: pylsusala í Skagafirði

„Skuldaleiðrétting“ þýðir: millifærsla

„Heimilin í landinu“ þýðir: heimili tekjuhárra

„Samtök atvinnulífsins“ þýðir: félag pilsfaldakapítalista

„Framsókn“ þýðir: flokkur afturkarla

„Hagvöxtur“ þýðir: meira brask

„Sjávarútvegurinn“ þýðir: kvótagreifar

„Launaleiðrétting“ þýðir: launahækkun

„Hagsmunaverðir svartnættisins“ þýðir: þeir sem gagnrýna SDG

„Skattalækkun“ þýðir: lækkun skatta hinna ríkustu

„Einföldun skattakerfisins“ þýðir: lækkun hæsta þrepsins

„Málfrelsi í hættu“ þýðir: lygar forsætisráðherra eru gagnrýndar

„Í þjóðarþágu“ þýðir: í þágu kvótagreifa og vinnslustöðva

„Evran er á síðasta snúningi“ þýðir: hækkandi gengi evrunnar

„Eitraður matur frá Evrópu“ þýðir: ódýrari og hollari matur

„Stenzt vart gæðakröfur háskólans“ þýðir: Vigdís stenzt vart gæðakröfur

„Staðreyndirnar hafa breytzt“ þýðir: ég þurfti að ljúga

„Fyrir fólk sem þarf að lita hárið sjálft“ þýðir: óþörf aðgerð

„Hrægammar“ þýðir: skattgreiðendur og séreignarsparendur

„Fara á svig við sannleikann“ þýðir: ljúga

„Skattaundanskot“ þýðir: skattsvik

„Réttlæti“ þýðir: ríkir fá sama skuldaafslátt og fátækir

„Leiðrétting“ þýðir: íslenzka krónan virkar ekki

„Hagsmunir Íslendinga“ þýðir: hagsmunir kvótagreifa og vinnslustöðva

„Þú hefur ekki kynnt þér málið“ þýðir: ég hef ekki skárri rök

„Svo því sé haldið til haga“ þýðir: nú ætla ég að ljúga

„Upplýsingar um stöðu mála“ þýðir: rógur um hælisleitanda

„Stækkun friðlands“ þýðir: virkjun í friðlandi

„Afhendingaröryggi til almennings“ þýðir: risaturnar vegna álvera

„Ekki loforð um þjóðaratkvæði“ þýðir loforð um þjóðaratkvæði

„Ekki meiðandi leki“ þýðir: rógur um hælisleitanda

„Samantekt“ þýðir: minnisblað

„Ekki boðsferð“ þýðir: boðsferð

„Orð þín dæma sig sjálf“ þýðir: ég gefst upp

„Hið fornkveðna“ þýðir: hugdetta mín

„Fer eftir lögum“ þýðir: brýtur verklagsreglur

„Ég vísa þessu til föðurhúsanna“ þýðir: ég hef engin rök

„Ég vona að sátt verði um það“ þýðir: ég rek það ofan í kok á þér

„Bara formsatriði“ þýðir: landslög

„Auðgunarbrot“ þýðir: rán, þjófnaður

„Ég hef efnt öll loforð“ þýðir: ég hef ekki efnt eitt einasta loforð

„Við þurfum að hagræða á öllum sviðum“ þýðir: við hagræðum sannleikanum

„Ekki flutt inn með lögformlegum leiðum“ þýðir: smyglað